കേരളത്തില് കോണ്ഗ്രസിന്റെ തകര്ച്ചയുടെ വേഗത വര്ധിക്കുന്നു എ.വിജയരാഘവന് കേരളത്തില് കോണ്ഗ്രസിന്റെ തകര്ച്ചയുടെ വേഗത വര്ധിക്കുന്നതായി സിപിഐഎം സംസ്ഥാന ആക്ടിംങ് സെക്രട്ടറി എ.വിജയരാഘവന്. ഇടത്പക്ഷത്തോടൊപ്പം വരുന്ന നേതാക്കളെ സിപിഐഎം അര്ഹമായ നിലയില് പരിഗണിക്കും. സിപിഐ എമ്മിന്റെ മതനിരപേക്ഷ നിലപാടാണ് അവരെ ഇവിടെയ്ക്ക് വരാന് പ്രേരിപ്പിക്കുന്നത്. കേരളത്തില് മതനിരപേക്ഷ അന്തരീക്ഷം തകര്ക്കാന് വര്ഗീയ സ്വഭാവമുള്ളവര് നീക്കം നടത്തുന്നുണ്ട്. സര്ക്കാര് നിലപാട് കാരണം ജനങ്ങളെ ഭിന്നിപ്പിക്കാന് നടത്തിയ ശ്രമം വിജയിച്ചില്ലെന്നും വിജയരാഘവന് പറഞ്ഞു. കഴിഞ്ഞ ദിവസങ്ങളില് കോണ്ഗ്രസില് നിന്നും പ്രധാനപ്പെട്ട 3 കെ പി സി സി ജനറല് സെക്രട്ടറിമാര് രാജിവച്ചു. ഇത് കേരളത്തിലെ കോണ്ഗ്രസിന്റെ തകര്ച്ചയുടെ വേഗത വര്ധിക്കുന്നു എന്നതാണ് കാണിക്കുന്നത്. ഇടത്പക്ഷത്തോടൊപ്പം വരുന്ന നേതാക്കളെ സിപിഐഎം അര്ഹമായ നിലയില് പരിഗണിക്കുമെന്നും എ.വിജയരാഘവന് പറഞ്ഞു. കേരളത്തില് മതനിരപേക്ഷ അന്തരീക്ഷം തകര്ക്കാന് വര്ഗീയ സ്വഭാവമുള്ളവര് നീക്കം നടത്തുന്നു. സമാധാന അന്തരീക്ഷം ദുര്ബലപ്പെടുത്തുകയാണ് ലക്ഷ്യം. ബിഷപ്പിന്റെ പ്രസ്താവന ദുരുദേശത്തോടെയുള്ളതാകില്ലെന്നും പ്രസ്താവനയെ പല രീതിയില് ചിലര് വ്യാഖ്യാനിച്ചതായും വിജയരാഘവന് പറഞ്ഞു. ചില വ്യക്തികളോ ഗ്രൂപ്പുകളോ നടത്തുന്ന പ്രചരണം ഒരു മതത്തിലേക്ക് ചുമത്താന് സിപിഐഎം തയ്യാറല്ല. സിപിഐഎംന് ബിജെപിയുടെ വര്ഗീയ നിലപാട് സംബന്ധിച്ച് വ്യക്തമായ ധാരണയുണ്ട്. വര്ഗീയതയോട് സന്തി ചേരുന്ന നിലപാട് സിപിഐഎം സ്വീകരിക്കില്ല. ഭൂരിപക്ഷ ന്യൂനപക്ഷ വര്ഗീയതയെ പ്രതിരോധിക്കുന്ന നിലപാടാണ് സിപിഐഎംന്റേതെന്നും വിജയരാഘവന് വ്യക്തമാക്കി. കൈരളി ഓണ്ലൈന് വാര്ത്തകള് വാട്സ്ആപ്ഗ്രൂപ്പിലും ലഭ്യമാണ്. വാട്സ്ആപ് ഗ്രൂപ്പില് അംഗമാകാന് ഈ ലിങ്കില് ക്ലിക്ക് ചെയ്യുക.